Pangarsa ngandika, bingah sangêt, dene sadhèrèk Wôngsanagara purun mêdharakên swara saking jawi, bab raos rumaosipun para sadhèrèk sanèsipun dhatêng Narpawandawa, pancèn inggih lêrês kados ngandikanipun sadhèrèk Wôngsanagara wau, dilalah kala samantên botên ngintunakên wakil dhatêng konggrès I. M. dening para pangrèh sawêg sami kapambêng alangan, dados nama botên kajarag, bab punika kados cêkap kapunggêl samantên kemawon, ing samangke nglajêngakên bab usul Wôngsanagaran, ngwontênakên lokal komite malih, malah sagêda gandhèng kalihan pakêmpalan-pakêmpalan ing Ngayogya, punika pangrèh badhe manah ing saparlunipun. Ing ngriki para warga pancènipun sampun sagêd anggalih dhatêng purwakanipun pangarsa, bab wontênipun Almanak Narpawandawa taun 1931 punika sampun sagêd angêwrat kawontênan-kawontênanipun praja sakawan, sanadyan nama dèrèng sampurna, nanging sampun kenging kangge ular-ular minôngka